*****

ΚΑΝΟΝΙΣΜΟΣ (ΕΟΚ) αριθ. 2224/90 ΤΗΣ ΕΠΙΤΡΟΠΗΣ

της 30ής Ιουλίου 1990

σχετικά με παρέκκλιση, για την αμπελουργική περίοδο 1989/90, από τον κανονισμό (ΕΟΚ) αριθ. 3105/88 όσον αφορά τον καθορισμό των λεπτομερειών εφαρμογής των υποχρεωτικών αποστάξεων που αναφέρονται στα άρθρα 35 και 36 του κανονισμού (ΕΟΚ) αριθ. 822/87 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 όσον αφορά την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1325/90 (2), και ιδίως το άρθρο 36 παράγραφος 6, το άρθρο 47 παράγραφος 3 και το άρθρο 81,

Εκτιμώντας:

ότι ο κανονισμός (ΕΟΚ) αριθ. 3105/88 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2352/89 (4), καθόρισε τις ημερομηνίες, προ των οποίων οι παραγωγοί που υπόκεινται στην υποχρέωση που προβλέπεται στο άρθρο 36 οφείλουν να παραδίδουν στον οινοπνευματοποιό ή στον παρασκευαστή αλκοολωμένου οίνου τους οίνους που δεν έχουν εξαχθεί·

ότι, κατά τη διάρκεια της περιόδου 1989/90, οι παραδοσιακές εξαγωγές δεν είναι δυνατό να πραγματοποιηθούν εντός των συνήθων προθεσμιών· ότι είναι, συνεπώς, σκόπιμο να επιτραπεί στους ενδιαφερομένους παραγωγούς να τηρήσουν τις υποχρεώσεις τους, όσον αφορά την απόσταξη, με την προσαρμογή, για την περίοδο 1989/90, ορισμένων ημερομηνιών που προβλέπονται από τον κανονισμό (ΕΟΚ) αριθ. 3105/88·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την αμπελουργική περίοδο 1989/90, κατά παρέκκλιση από τις διατάξεις του κανονισμού (ΕΟΚ) αριθ. 3105/88:

- η ημερομηνία της 31ης Ιουλίου που αναφέρεται στο άρθρο 7 πρώτο εδάφιο, αντικαθίσταται από εκείνη της 31ης Οκτωβρίου,

- η ημερομηνία της 30ής Ιουνίου που αναφέρεται στο άρθρο 7 δεύτερο εδάφιο, αντικαθίσταται από εκείνη της 30ής Σεπτεμβρίου,

- η ημερομηνία της 31ης Ιουλίου που αναφέρεται στο άρθρο 8 παράγραφος 1 πρώτο εδάφιο, αντικαθίσταται από εκείνη της 31ης Αυγούστου,

- η ημερομηνία της 31ης Ιουλίου που αναφέρεται στο άρθρο 8 πρώτο εδάφιο δεύτερη περίπτωση, αντικαθίσταται από εκείνη της 31ης Αυγούστου,

- η ημερομηνία της 31ης Δεκεμβρίου που αναφέρεται στο άρθρο 11 παράγραφος 2, αντικαθίσταται από εκείνη της 31ης Ιανουαρίου,

- η ημερομηνία της 31ης Αυγούστου που αναφέρεται στο άρθρο 12 παράγραφος 1, αντικαθίσταται από εκείνη της 30ής Νοεμβρίου,

- η ημερομηνία της 30ής Νοεμβρίου που αναφέρεται στο άρθρο 13 παράγραφος 1, αντικαθίσταται από εκείνη της 31ης Δεκεμβρίου,

- η ημερομηνία της 31ης Ιανουαρίου που αναφέρεται στο άρθρο 15 παράγραφος 1, αντικαθίσταται από εκείνη της 31ης Αυγούστου,

- η ημερομηνία της 31ης Ιουλίου που αναφέρεται στο άρθρο 15 παράγραφος 3, αντικαθίσταται από εκείνη της 31ης Οκτωβρίου,

- η ημερομηνία της 31ης Δεκεμβρίου που αναφέρεται στο άρθρο 15 παράγραφος 5, αντικαθίσταται από εκείνη της 31ης Ιανουαρίου.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 132 της 23. 5. 1990, σ. 19.

(3) ΕΕ αριθ. L 277 της 8. 10. 1988, σ. 21.

(4) ΕΕ αριθ. L 222 της 1. 8. 1989, σ. 54.